Den tidligere AaB-målmand Kenneth Stenild flirter med sydafrikansk klub.

AC Horsens har givet Kenneth Stenild løbepas, og det har den tidligere AaB-målmand udnyttet til at besøge klubben Golden Arrow i Sydafrika. Det skriver Bold.dk. Målmandens agent anser det sandsynligt for at klubben vil indgå en aftale med den 24-årige målmand. - Vi har fået den melding, at han er bedre end ham målmanden, de nu har, så der er meget store chancer for, at de vil tilbyde Kenneth en kontrakt. Men jeg tror ikke der sker noget på denne side af jul, siger agent Annfinn Gaard til bold.dk. Udover sydafrikanerne viser også flere danske 1. divisionsklubber interesse for Kenneth Stenild.